google/wiki40b huggingface dataset:
लौहविद्युत

लौहविद्युत (Ferroelectricity) कुछ पदार्थों के ख़ुद ही स्वयं में विद्युत ध्रुवों (इलेक्ट्रिक पोल) को बना लेने के स्वभाव को कहते हैं। मसलन बेरियम टाइटैनेट (barium titanate, रासायनिक सूत्र: BaTiO₃) में ख़ुद ही ऋणात्मक (निगेटिव) और घनात्मक (पोज़िटिव) विद्युत ध्रुव बन जाते हैं जिनसें उस पदार्थ में स्थाई रूप से विद्युत द्विध्रुव आघूर्ण (electric dipole moment) आ जाता है। लौहविद्युत पदार्थ पर बाहरी विद्युत क्षेत्र (इलेक्ट्रिक फ़ील्ड) लगाने से यह ध्रुविकरण हटाया जा सकता है।

नामोत्पत्ति

पदार्थों में लौहविद्युत स्वभाव दिखने से पहले वैज्ञानिक लौहचुम्बकत्व देख चुके थे जिसमें लौहचुम्बकी पदार्थ अपने-आप ही उत्तर और दक्षिणी चुम्बकीय ध्रुव बना लेते हैं। लौहचुम्बकी पदार्थ लोहे या उसी जैसे धातु के होते हैं। जब वैज्ञानिकों ने ऐसी ही चीज़ कुछ अन्य पदार्थों में देखी तो उसे लौहविद्युत बुलाने लगे हालाँकि अधिकतर लौहविद्युत पदार्थों का लोहे से कुछ भी लेना-देना नहीं होता।
गजानन दिगंबर माडगूलकर

गजानन दिगंबर माडगूळकर (1 अक्टूबर 1919 – 14 दिसम्बर 1977) मराठी के प्रमुख कवि, गीतकार, लेखक तथा अभिनेता थे। महाराष्ट्र में वे अपने नाम के आद्यक्षरों 'गदिमा' से ही अधिक जाने जाते हैं। मराठी संस्कृति के लिए उनका योगदान मात्रा और गुणवत्ता दोनो दृष्टियों से बहुत अधिक है।
CAS संख्या

CAS (कैस) पंजीकरण संख्या, रासायनिक तत्वों, यौगिकों, पॉलिमरों, जैविक अनुक्रमों, मिश्रणों और मिश्र धातुओं के लिए एक अद्वितीय संख्यात्मक पहचान है। इसे कैस संख्या, CAS RNs या CAS #s भी कहा जाता है।
कैमिकल एबस्ट्रैक्ट्स सर्विस (Chemical Abstracts Service-CAS) (हिन्दी अनुवादः रासायनिक सार सेवा), अमेरिकन कैमिकल सोसायटी का एक प्रभाग है जो हर ज्ञात रसायन को एक अद्वितीय पहचान संख्या प्रदान करती है। इस पूरी कवायद का उद्देश्य डाटाबेस खोजों को और अधिक सुविधाजनक बनाना है, क्योंकि अक्सर एक रसायन के कई नाम होते है। लगभग सारे अणु डाटाबेस आज कैस संख्या के द्वारा खोज की अनुमति देते हैं।
सितम्बर 2009 तक, कैस रजिस्ट्री में 5 करोड़ से अधिक कार्बनिक और अकार्बनिक पदार्थ और 6.1 करोड़ से अधिक अनुक्रम थे और जिसमें प्रत्येक सप्ताह लगभग 50,000 नई संख्याओं की वृद्धि हो रही है। कैस इन रसायनों के डाटाबेस कैस रजिस्ट्री, का अनुरक्षण और विक्रय भी करता है।
मैक्रोडॉनशिया

मैक्रोडॉनशिया दांतों की वह समस्या है जिसमे दांत साधारण दांतों के मुकाबले अत्यधिक विशाल हो जाते है! पुरुष के दांतों का आकार बड़ा होता है स्त्री से परन्तु मैक्रोडॉनशिया में दांतों का आकार साधारण आकार के मुकाबले २ गुना ज्यादा हो जाता है जिससे वह आसानी से प्रतीत होता है!

कारण

मैक्रोडॉनशिया का कारण है मोरफोडिफरेनसीएशन में गडबडी होना! हार्मोन में कमी के कारण भी मैक्रोडॉनशिया होता है।

इलाज

मैक्रोडॉनशिया को थिउक करने के लिए पीड़ित दांत को निकाल दिया जाता है और उसकी जगह पर नया दांत लगा देते है।
नाइट राइडर

अवलोकन

विल्टन नाइट, एक अरबपति, पोलिस डिटेक्टिव माइकल लॉन्ग की जान बचाता है जिसे चेहरे पर जानलेवा तरीके से गोली मारी गई थी और उसे प्लास्टिक सर्जरी के ज़रिए एक नई पहचान व नया नाम, माइकल नाइट, देता है। विल्टन माइकल को एक मुख्य एजंट के तौर पर अपने द्वारा निर्मित नाइट इंडस्ट्रीज के पाइलट प्रोग्राम फाउन्डेशन फॉर लॉ एंड गवर्मेंट (फ्लैग) में शामिल कर लेता है जो सामान्य जनता के लिए कानून व्यवस्था सँभालने वाली संस्था है। इस पाइलट प्रोग्राम का दूसरा हिस्सा नाइट टू थाउजंड (किट) है जो एक बख्तरबंद पोंटिएक ट्रांस एम कार है जिसमें कई विशेषताएँ शामिल की गई है जैसे की बेहद टिकाऊ ढांचा जिसे एक कंप्यूटर कृत्रिम बुद्धिमत्ता के ज़रिए नियंत्रित करता है। माइकल और किट को उन घडियों में कार्य पर लाया जाता है जब बल का प्रयोग ही एक मात्र विकल्प हो।
थाईलैण्ड का इतिहास

थाई लोग अपनी जातीय विशेषताओं में चीनियों के निकट हैं। इन लोगों ने चीन के दक्षिण भाग में नान चाऊ नामक एक शक्तिशाली राज्य स्थापित किया था। किंतु उत्तरी चीनियों और तिब्बतियों के दबाव तथा 1253 में कुबलई खाँ के आक्रमणों के कारण थाई लोगों को दक्षिणी पूर्वी एशिया की ओर हटना पड़ा। चाओ फ्राया (Chao Phraya) नदी की घाटी में पहुँच कर उन्होंने वहाँ के निवासियों को कम्बोडिया की ओर भगा दिया और थाईलैंड नामक देश बसाया। 17वीं शताब्दी तक थाईलैंड में सामंततंत्र स्थापित रहा। इन्हीं दिनों उसने डचों, पुर्तगालियों, फ्रांसीसियों और अंग्रेजों से व्यापार संबंध भी जोड़ लिए थे।
19वीं शताब्दी में मांकूट (Mongkut) (1851-68) और उसके पुत्र चूलालोंगकार्न (Chulalongkorn) (1868-1910) के शासनकाल में सामंतवाद की व्यवस्था शनै: शनै: समाप्त हुई और थाईलैंड का वर्तमान संसार में आगमन हुआ। सम्मतिदाताओं की एक समिति गठित हुई तथा ब्रिटेन (1855) संयुक्त राज्य अमरीका और फ्रांस (1856) से व्यापार संधियाँ हुई। पुराने सामंतों के अधिकार सीमित कर दिए गए और दास प्रथा बिल्कुल उठा दी गई।
1932 में रक्तहीन क्रांति द्वारा संवैधानिक राज्यतंत्र की स्थापना हुई। किंतु उसके बाद से भी थाईलैण्ड की राजनीति में स्थिरता नहीं आई।
द्वितीय विश्वयुद्ध के आरंभ में थाईलेण्ड ने जापान से संधि की और ब्रिटेन और अमरीका के विरुद्ध युद्ध ठाना। लेकिन युद्ध के बाद उसने संयुक्तराज्य अमरीका से संधि की। 1962 में लाओस की ओर से साम्यवादी संकट से थाईलैंड की रक्षा के लिये संयुक्तराज्य की सैनिक टुकड़ियाँ भी वहाँ रहीं।
वेंज़की हिमानी

वेंज़की हिमानी (Venzke Glacier) पश्चिमी अंटार्कटिका के मारी बर्ड धरती क्षेत्र में स्थित एक चौड़ी हिमानी (ग्लेशियर) है जो उत्तर की ओर बहकर गेट्ज़ हिमचट्टान में बह जाती है। इसकी खोज १९४० में अमेरिकी वायुसैनिकों ने की थी।
बदनाम गली

रिसेप्शन

फिल्म को सकारात्मक समीक्षा मिली। इंडियन एक्सप्रेस की इशिता सेनगुप्ता ने कहा कि यह सरोगेसी पर एक मज़ेदार फिल्म है।
मयसान प्रान्त

नाम

लिखाईयों में मयसान प्रान्त का ज़िक्र पहली सदी ईसवी से मिलता है। प्राचीन यूनानी इतिहासकार स्त्राबो ने अपनी लिखैयों में इस क्षेत्र को 'मेसीनी' (Μεσήνη) का नाम दिया था। मध्य फ़ारसी में यह 'मेशान' के नाम से जाना जाता था और प्राचीन हान चीनी स्रोतों में इसे 'तिआओ त्चे' (T'iao Tche) बुलाया गया है।

लोग

मयसान प्रान्त के लोग लगभग सभी शिया मुस्लिम हैं। यहाँ दलदली अरबों (मार्श अरब, Marsh Arab) के भी बहुत से परिवार बसते हैं (यह भी शिया धर्म के ही अनुयायी होते हैं)।
क्वथनांक

किसी द्रव का क्वथनांक वह ताप है जिसपर द्रव के भीतर वाष्प दाब, द्रव की सतह पर आरोपित वायुमंडलीय दाब के बराबर होता है। यह वायुदाब के साथ परिवर्तित होता है और वायुदाब के बढ़ने पर द्रव के क्वथन हेतु अधिक उच्च ताप की आवश्यकता होती है।
मीनाक्षी शेषाद्रि

मीनाक्षी शेषाद्रि एक भारतीय अभिनेत्री हैं। श्रीमती शेषाद्री का जन्म वर्तमान झारखंड प्रांत के सिंदरी नामक शहर में १३ नवंबर १९६३ को हुआ था। वैसे मीनाक्षी जी मूलतः तमिलनाडु से हैं परंतु उनके पिता सिंदरी के उर्वरक कारखाने में कार्यरत होने के बाद उनका परिवार इसी शहर में बस गया था।इनके पति का नाम मेसोर है

फिल्मी सफर

मीनाक्षी के सन १९८१ में मिस इंडिया बनने के बाद उनके फिल्मी कैरियर की शुरुआत पहली बार नायिका के तौर पर १९८२ में बनी हिन्दी फिल्म पेंटर बाबू से हुआ
अश्व शक्ति

अश्वशक्ति (अंग्रेज़ी:हॉर्स पावर / Horsepower (hp)) शक्ति की मापन इकाई है। यह एक गैर-SI इकाई है। अश्वशक्ति के कई मानक हैं और कई प्रकार भी हैं।
'हॉर्सपॉवर' शब्द का सबसे पहले उपयोग १८वीं शताब्दी के अन्तिम काल में स्कॉटलैण्ड के इंजीनियर जेम्स वाट ने किया। उसने वाष्प इंजनों से मिलने वाली शक्ति की तुलना अश्व (घोड़ों) की खींचने की शक्ति से की। बाद में हॉर्सपॉवर शब्द का उपयोग पिस्टनयुक्त अन्य इंजनों तथा टर्बाइन, विद्युत मोटरों, एवं अन्य मशीनों की शक्ति के लिये भी किया जाने लगा। किन्तु इस शब्द की परिभाषा भिन्न-भिन्न क्षेत्रों में भिन्न-भिन्न थी। वर्तमान समय में अधिकांश देशों में शक्ति के मापन के लिये वाट नामक एस आई मात्रक का प्रयोग किया जाता है।
सूचना विज्ञान

सूचना विज्ञान (Information science) एक अंतर्विषयक अध्ययन का क्षेत्र है जो सूचना और उसके विश्लेषण, संग्रह, श्रेणीकरण, परिचालन, स्थानांतरण, प्रसारण और रक्षा से सम्बन्धित विषयों पर केन्द्रित है।

= सूचना विज्ञान के क्षेत्र

सूचना विज्ञान अनुसंधान का विषय है ।
राजा मानसिंह तोमर

ग्वालियर रियासत के प्रतापी महाराजा  ठाकुर मानसिंह तोमर (१४८६ई.) थे।ग्वालियर तोमर राजवंश के ऐतिहासिक पुरूष थे।राजा मानसिंह तोमर कुशल योद्धा,एवं न्यायप्रिय शासक थे।वे ललित कला प्रेमी व स्थापत्य शैली के जानकार भी थे। आपके शासनकाल में स्थापत्य कला ,संगीत,साहित्य,व्यापार इत्यादि के क्षेत्र में अभूतपूर्व प्रगति हुई इसलिए आपके शासनकाल को ग्वालियर के इतिहास का 'स्वर्ण युग' कहा जाता है।ग्वालियर किले पर स्थित भव्य मानसिंह महल ,गूजरी महल हिंदू स्थापत्य शैली के अनुपम उदाहरण हैं।
हिन्दी विवेक

हिन्दी विवेक हिन्दी की एक मासिक पत्रिका है। इसका प्रकाशन अप्रैल २०१० में शुरू हुआ जबकि मराठी में विवेक का प्रकाशन भारत की स्वतंत्रतता के बाद से हो रहा है। हिन्दी विवेक मुम्बई से प्रकाशित होता है।
राशिद खान

उस्ताद राशिद खान (उर्दू: رشید خان‎) (जन्म 1 जुलाई 1966) एक भारतीय शास्त्रीय संगीत के कलाकार हैं। ये रामपुर-सहास्वन घराबे से हैं। इन्हे पद्म श्री वा संगीत नाटक अकादमी पुरस्कार मिल चुका है।
श्वसन अंग

वे अंग जिनके द्वारा सजीवों तथा वातावरण के बीच गैसों का आदान-प्रदान होता है, उसे श्वसन अंग कहते हैं। शरीर की बाह्य सतह, त्वचा, ट्रेकिया, गिल्स, फेफड़ा प्राणियों के विभिन्न श्वसन अंग हैं। पौधों में जन्तुओं की तरह कोई विशेष श्वसन अंग नहीं पाये जाते हैं, इनमें गैसों का आदान-प्रदान स्टोमेटा, लेण्टीसेल तथा न्यूमेटाफोर्स द्वारा होता है।
मुहम्मद असलाम बोदला

मुहम्मद असलाम बोदला एक राजनीतिज्ञ है पाकिस्तान के राष्ट्रीय विधानसभा में | वह NA-158 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
मिकी वायरस

कथानक

मिकी (मनीष पॉल) एक हैकर है, पुलिस इंस्पेक्टर सिद्धार्थ चौहान (मनीष चौधरी) उसे एक गैंग का पर्दाफ़ाश करने के लिए उस गैंग की वेबसाइट हैक करने के काम में लगाता है। इस गैंग के दो लोगों की रहस्यमय परिस्थितियों में मौत हो जाती है और पुलिस इन दोनों मौतों की गुत्थी नहीं सुलझा पाती। मिकी इस मिस्ट्री को सुलझाने में पुलिस की मदद कर रहा होता है तभी उसकी गर्लफ़्रेंड कामायनी जॉर्ज (एली अवराम) की हत्या हो जाती है। कामायनी मरने से पहले मिकी से एक बैंक की वेबसाइट हैक करके एक बड़ी रकम एक अकाउंट में ट्रांसफ़र करने के लिए कहती है। चूंकि मरने से ठीक पहले वो मिकी के साथ होती है तो शक की सुई उसी की तरफ़ घूमती है। मिकी अपने दोस्तों की मदद से इस समस्या से निकलने की कोशिश करता है।
थलैसा (उपग्रह)

थलैसा सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से उस से दूसरा सबसे समीप परिक्रमा करने वाला उपग्रह है। थलैसा का औसत व्यास ८२ किमी है और इसका अकार बेढंगा है (यानि गोल नहीं है)। इस उपग्रह का रंग गाढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और थलैसा उसी का नतीजा है। ट्राइटन को छोड़कर, वरुण के अन्य उपग्रहों का निर्माण कुछ ऐसे ही हुआ था।
वरुण के कुछ अन्य अंदरूनी चंद्रमाओं की तरह, थलैसा भी धीरे-धीरे वरुण के समीप आता जा रहा है और वैज्ञानिकों का विचार है के कुछ समय बात यह या तो वरुण के वायुमंडल में गिरकर ध्वस्त हो जाएगा या वरुण की रोश सीमा के अन्दर आने से उसके गुरुत्वाकर्षण द्वारा तोड़कर एक उपग्रही छल्ले के लिए मलबा बन जाएगा।

अन्य भाषाओँ में

थलैसा को अंग्रेज़ी में "Thalassa" कहते हैं। इसका सही उच्चारण थ़लैसा है जिसका पहला वर्ण "थ" से मिलता-जुलता लेकिन थोड़ा सा भिन्न "थ़" है।
बेबी रानी मौर्य

प्रारम्भिक जीवन

मौर्य का जन्म 15 अगस्त 1956 को हुआ था। गैर राजनीतिक परिवार से आने वाली बेबी रानी मौर्य के ससुर एक आईपीएस अधिकारी थे, जबकि पति पंजाब नैशनल बैंक में उच्च पद पर रह चुके हैं। उन्होंने बीएड और फिर कला में परास्नातक किया है।

करियर

1990 के दशक की शुरुआत में मौर्य राजनीति में सक्रिय हो गयी; एक बैंक अधिकारी, प्रदीप कुमार मौर्य से विवाह के बाद, जो पंजाब नेशनल बैंक के निदेशक के रूप में सेवानिवृत्त होने के बाद अब बैंक के सलाहकार बोर्ड के सदस्य हैं। उन्होंने भारतीय जनता पार्टी (भाजपा) की एक कार्यकर्ता के रूप में अपना राजनीतिक करियर शुरू किया। 1995 में उन्होंने भाजपा के ही टिकट पर आगरा नगर निगम का चुनाव लड़ा, और एक बड़े जनादेश के साथ विजय प्राप्त की, जिसके बाद उन्हें नगर की महापौर के रूप में चुना गया। वह आगरा की महापौर बनने वाली पहली महिला थीं, और 2000 तक इस पद पर काबिज़ रही थीं।
1997 में, मौर्य को भाजपा की अनुसूचित जाति (एससी) शाखा की पदाधिकारी नियुक्त किया गया था। राम नाथ कोविंद, जो अब भारत के राष्ट्रपति हैं, तब इस एससी विंग के अध्यक्ष थे। इस विंग की पदाधिकारी के रूप में उन्होंने समूचे उत्तर प्रदेश में अनुसूचित जाति के सदस्यों के बीच भाजपा की पहुंच को मजबूत करने की ज़िम्मेदारी संभाली। 2001 में, उन्हें उत्तर प्रदेश सामाजिक कल्याण बोर्ड का सदस्य बनाया गया था। दलित महिलाओं के सशक्तिकरण की दिशा में उनके प्रयासों की मान्यता में, 2002 में उन्हें राष्ट्रीय महिला आयोग का सदस्य बनाया गया था। उन्होंने 2005 तक आयोग की सदस्य के रूप में कार्य किया।
बीजेपी ने 2007 के उत्तर प्रदेश विधानसभा चुनाव में एत्मादपुर सीट से चुनाव लड़ने के लिए मौर्य को नामित किया; हालांकि, इस चुनाव में वह अपने बहुजन समाज पार्टी के प्रतिद्वंद्वी नारायण सिंह सुमन से पराजित हो गईं। 2013 से 2015 तक, वह भाजपा द्वारा सौंपी गयी राज्य स्तर की कई जिम्मेदारियों में शामिल थी। जुलाई 2018 में, उन्हें बाल अधिकार संरक्षण के राज्य आयोग का सदस्य बनाया गया था।
21 अगस्त 2018 को, मौर्य को भारत सरकार द्वारा उत्तराखण्ड की राज्यपाल नियुक्त किया गया। नैनीताल में स्थित राजभवन में आयोजित एक समारोह में उन्होंने 26 अगस्त को उत्तराखण्ड की सातवीं राज्यपाल के रूप में शपथ ली, जिससे वह 2009 में नियुक्त मार्गरेट अल्वा के बाद इस पद को सुशोभित करने वाली दूसरी महिला बन गयी। यह पद उन्होंने कृष्ण कांत पॉल से प्राप्त किया, जिनका कार्यकाल आधिकारिक तौर पर तो 8 जुलाई को समाप्त हो गया था, लेकिन 25 अगस्त तक मौर्य के शपथग्रहण में देरी के कारण वह कार्यालय में ही रहे।
दिलजीत दोसांझ

प्रारंभिक जीवन

दिलजीत का जन्म ६ जनवरी १९८४ को पंजाब के जालंधर जिले में स्थित दोसांझ कलां गांव में हुवा।

करियर

राष्ट्रीय फ़िल्म पुरस्कार प्राप्त एवं ऐतिहासिक तथ्य दर्शानेवाली दिग्दर्शक अनुराग सिंह की पंजाबी फ़िल्म पंजाब 1984 में किये उमदा अभिनय की वजह से दिलजीत के लिए हिन्दी फ़िल्मों के रास्ते खुल गए। 
निर्देशक अभिषेक चौबे की बहुचर्चित हिंदी फ़िल्म उड़ता पंजाब में प्रमुख भुमिका द्वारा दिलजीत ने बॉलिवूड में कदम रखा, इस फिल्म में दिलजीत द्वारा किये गए अभिनय को काफी नवाज़ा गया, उन्हें इस किरदार के लिए फिल्मफेअर एवं आईफा एवार्ड के 'बेस्ट डेब्यू एक्टर' का पुरस्कार प्राप्त हुवा। साथ ही उन्होंने अनुष्का शर्मा के साथ हिन्दी फ़िल्म फिल्लौरी में अभिनय किया।
पूर्व भारतीय हाकी खिलाड़ी संदीप सिंह के जीवन पर आधारित और शाद अली के दिग्दर्शन में बनी फिल्म सूरमा में दिलजीत ने संदीप सिंह का किरदार निभाया। 
दिलजीत द्वारा हिंदी फिल्म उड़ता पंजाब में गाये गए 'इक कुड़ी' गाने ने दर्शकों का दिल जीत लिया। साथ ही उन्होंने अन्य कई हिंदी एवं पंजाबी फिल्मों में गीत गाये, जैसे की 'तेरे नाल लव हो गया', मेरे डैड की मारूती, यमला पगला दिवाना २, राबता, जब हैरी मेट सेजल इत्यादि।

विज्ञापन

दिलजीत को कई प्रख्यात कंपनियों द्वारा अपने विज्ञापन के लिए ब्रांड एम्बेसडर के रूप में अनुबंधित किया गया है। जैसे कोका कोला, फ्लिपकार्ट, नेस्ले मैगी, नेस्ले बार वन, एफबीबी जैसी कंपनियां शामिल है।
स्टार स्पोर्ट्स प्रो कबड्डी के ४ थे संस्करण के लिए दिलजीत को ब्रांड एम्बेसडर नियुक्त किया गया, जिसमें उन्होंने थीम गाना "असली पंगा" गाया है।
बछवारा प्रखण्ड (बेगूसराय)

जनसांख्यिकी

बेगूसराय जिले के बछवाड़ा ब्लॉक की जनगणना 2011 के अनुसार कुल जनसंख्या 195,815 है। इनमें से 103,183 पुरुष हैं जबकि 92,632 महिलाएं हैं। 2011 में बछवाड़ा ब्लॉक में रहने वाले कुल 39,641 परिवार थे। बछवाड़ा ब्लॉक का औसत लिंग अनुपात 898 है।

= आदर्श स्थल =चमथा

पुण्य पतित पावनी मां गंगा के तट पर अवस्थित यह गांव सच मायनों में बहुत धार्मिक और तीर्थ स्थल है। यहां के गंगा तट पर कल्पवास को राजा जनक आया करते थे।इसलिए गांव के मुख्य मार्ग का नाम राजा विदेह पथ के नाम से जाना जाता है। आज भी कार्तिक मास में मिथिला के लोग अपने धार्मिक भावनाओं की पूर्ति के लिए यहां कल्प वास हेतु आते हैं।वैसे तो इस गांव का नाम चौमथ था(इस गांव का परिक्षेत्र चार जिलों मुंगेर,दरभंगा,वैशाली और पटना तक था) जो कि अब नए स्वरूप में chamtha के नाम से चर्चित है।
हैंडबॉल

मूल और विकास

रोमन महिलाओं के हैंडबाल खेलने के सबूत मिले है जो इसे ``expulsim ludere`` कहती थी। फ्रांस, ग्रीनलैंड, डेनमार्क, जर्मनी, चेक गणराज्य, स्लोवाकिया और यूक्रेन मे 19वीं सदी मे भी इसी तरह के खेलों का अस्तित्व था। आज के हैंडबाल खेल को उत्तरी यूरोप-मुख्य रूप से डेनमार्क, जर्मनी, नार्वे और स्वीडन में 19 वीं सदी के अंत में संहिताबद्ध किया गया था। हैंडबॉल के नियमों का प्रथम लिखित स्वरूप डेनिश जिम शिक्षक, लेफ्टिनेंट और ओलंपिक पदक विजेता होल्गर नीलसन द्वारा 1906 में प्रकाशित हुआ था। नियमों का आधुनिक स्वरूप 29 अक्टूबर 1917 को जर्मनी के मैक्स हेसर, कार्ल सलेनज और एरिक कोनाइ द्वारा प्रकाशित किया गया था। 1919 के बाद नियमों मे कार्ल सलेनज द्वारा सुधार किया गया। इन नियमों के तहत पुरुषों का पहला अन्तर्राष्ट्रीय मैच जर्मनी और बेल्जियम के बीच 1925 मे खेला गया। महिलाओं का पहला अन्तर्राष्ट्रीय मैच 1930 मे जर्मनी और ऑस्ट्रिया के बीच खेला गया था।
सन् 1926 में, अन्तर्राष्ट्रीय एमेच्योर एथलेटिक्स फेडरेशन की कांग्रेस मे हैंडबाल के अन्तर्राष्ट्रीय नियमों को गठित करने के लिए एक समिति बनाई गई। अन्तर्राष्ट्रीय एमेच्योर हैंडबाल फेडरेशन का गठन 1928 मे किया गया था और अंतर्राष्ट्रीय हैंडबाल महासंघ का गठन 1946 किया गया था। 
पुरुषों की हैंडबाल प्रतियोगिता पहली बार 1936 के ग्रीष्मकालीन ओलंपिक में बर्लिन में खेली गई। 1972 के ग्रीष्मकालीन ओलंपिक से हैडंबाल ओलंपिक का स्थायी खेल है।  
अंतर्राष्ट्रीय हैंडबाल महासंघ द्वारा 1938 में पुरुषों की विश्व चैम्पियनशिप का आयोजन किया गया और तब से हर चार साल (कभी कभी तीन) मे द्वितीय विश्व युद्ध से लेकर 1995 तक होता रहा। आइसलैंड में सन् 1995 की विश्व चैम्पियनशिप के बाद से, यह हर दो साल मे होती है। महिला विश्व चैम्पियनशिप 1957 के बाद से खेली गयी है।
चकमक

चकमक बच्चों पर केन्द्रित हिन्दी की एक बाल पत्रिका है। है तो यह बच्चों के लिये, लेकिन बड़ों को भी पसंद आती है।

विषय सामग्री

कई वर्ष तक 'होशंगाबाद विज्ञान शिक्षण कार्यक्रम चलाकर देशभर में विज्ञान शिक्षण व नवाचार के क्षेत्र में प्रसिद्ध हुई संस्था 'एकलव्य' मासिक 'चकमक ' पत्रिका प्रकाशित कर रही है। अब तक 'चकमक ' के 343 अंक प्रकाशित हो चुके हैं। कहने को तो यह आठवीं कक्षा तक के बच्चों की पत्रिका है पर इसकी रोचकता के कारण बड़े भी इसे चाव से पढ़ते हैं। इसमें कहानियाँ, कविताएँ, लेख, चित्र पहेली, बच्चों की रचनाएँ खास अंदाज में होती हैं।
बाल साहित्य के नाम पर अब तक हम उपदेशात्मक, राजा-रानियों और जानवरों की कहानियाँ पढ़ने के अभ्यस्त हो चुके हैं। 'चकमक ' बाल साहित्य का यह मिथक तोड़ती है। बच्चों का जीवन भी, जीवन का महत्वपूर्ण भाग है, इसमें सुख-दुःख, छल-कपट, योजनाएँ और समझ का तालमेल है। बाल अवस्था में भावनाओं का जटिल रूप पाया जाता है। एक बात जो बच्चे के जीवन को बड़ों से अलग करती है वह है उसका समाज, परिवेश व प्रकृति के प्रति वैज्ञानिक दृष्टिकोण जो हर बच्चे में होता है। इसीलिए तो बच्चा चीजों, नैतिक उपदेशों, घटनाओं को उल्ट-पलट कर देखता है और किसी भी बात को वैसे परम सत्य की तरह स्वीकार नहीं करता जैसे बड़े आमतौर पर कर लेते हैं। 'चकमक ' में ऐसी ही सामग्री होती है जो बाल मन की चंचलता को पकड़ने का प्रयास करती है।
गीतकार गुलजार जैसे बड़े नाम 'चकमक 'के साथ जुड़े हुए हैं।
सानिया अंकलेरिया

जीविनी

सानिया अंकलेरिया का जन्म मुंबई, भारत में हुआ। उनके माता-पिता अंजलि गुप्ता और प्रमेश अंकलेरिया है। सानिया ने सात साल की उम्र में अपनी अभिनय करियर की शुरूवात करी, जब उन्होंने २००९ की ग्रीष्मकालीन अवकाश के दौरान रायल पदमसी की सात दिवसीय अभिनय कार्यशाला में भाग लिया। कार्यशाला पूरा होने पर उन्हें अपने पहले ऑडिशन में एक टेलीविजन शो के लिए चुना गया। सानिया ने चार साल की उम्र में नृत्य शुरू किया और फिर मुंबई में शियामक डावर की नृत्य कंपनी और ब्रायन अकादमी ऑफ डांस में नृत्य कक्षाएं शुरू कर दीं जिससे उन्हें प्रतिस्पर्धात्मक रूप से कई पुरस्कार और प्रशंसा मिली। 
२०१२ में, वह डिज़नी इंडिया की लोकप्रिय टेलीविजन श्रृंखला, द सूट लाइफ ऑफ करन एंड कबीर में मैक्स (करण और कबीर के दोस्त के रूप में) की अपनी भूमिका निबाई। 
उसी वर्ष, उन्होंने बॉलीवुड ब्लॉकबस्टर फिल्म राउडी राठौर के साथ बॉलीवुड स्क्रीन की शुरुआत की, जिसमें अभिनेता अक्षय कुमार और अनुभवी अभिनेता यशपाल शर्मा शामिल थे। उसी साल की शुरुआत में, उन्हें राष्ट्रीय पुरस्कार विजेता निर्देशक अनंत महादेवन के लाइफ गुड, अभिनेता जैकी श्रॉफ और रजत कपूर के साथ मुख्य बाल अभिनेता की भूमिका निभाने के लिए चुना गया था। २०१३ में वह एक और बॉलीवुड ब्लॉकबस्टर फिल्म रंजना में अभिनेत्री सोनम कपूर के बचपन की भूमिका निभाई। 
अंकलेरिया ने तेलेफिल्म आतंकवादी अंकल में  मुख्य बाल भूमिका के रूप में काम किया, जो रोहित रॉय प्रोडक्शंस द्वारा निर्मित अनुभवी अभिनेता रोनीत रॉय और टेलीविजन अभिनेत्री साक्षी तनवार की बेटी मिनी का किरदार निभाया। वह २०११ में क्राइम पेट्रोल के एक प्रकरण पर भी दिखाई दी है। उन्होंने डिज्नी टेलीविज़न हिट श्रृंखला बेस्ट ऑफ लक लककी में गुरी मल्होत्रा चरित्र निभाया।
१२२७ ईसा पूर्व

१२२७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२२७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इक्विन हर्पस वाइरस ४

इक्विन हर्पस वाइरस ४ एक विषाणु है।
हेमीएमाइनल

हेमीएमाइनल एक कार्बनिक यौगिक है।
ऋग्वेद का कूट-ज्योतिष

ऋग्वेद का कूट-ज्योतिष यह अंग्रेज़ी में लिखी सुभाष काक की १९९४ (और २००० में बडा संस्करण) प्रकाशित पुस्तक दि एस्ट्रोनोमिकल कोड ऑफ दि ऋग्वेद है। इसमें सदियों से लुप्त वैदिक काल के ज्योतिष की व्याख्या है। इसका भारत के इतिहास की समझ के लिये भी बहुत महत्व है। इससे काल-क्रम पर भी प्रकाश डलता है। और यह समझ आती है कि क्यों ऋग्वेद में ४३२००० अक्षर हैं। इस ग्रन्थ से वैदिक अध्ययन को बहुत स्फूर्ति मिली है। अमेरिका के वेदपण्डित वामदेव शास्त्री ने इस शोध को स्मारकीय उपलब्धि (monumental achievement) कहा है।
कनाडा के विख्यात आचार्य क्लास क्लास्टरमेयर के अनुसार, "मेरी बहुत देर की समझ थी कि ऋग्वेद में भाषाशास्त्र और इतिहास के परे बहुत कुछ था। यह है वह!... यह एक युगान्तककारी खोज (epoch-making discovery) है।"

मण्डल चिति

ऋग्वेद के १० मण्डल एक वैदिक चिति समान हैं, यह सुभाष काक की खोज का पहला चरण था। वैदिक चिति ५ परत की होती है, अतः ऋग्वेद को भी ५ परत में देखना चाहिये। मूल तथ्य अधस्तात हैं:
फलक १: मण्डल चिति
मण्डल 10 मण्डल 9
मण्डल 7  मण्डल 8
मण्डल 5  मण्डल 6
मण्डल 3  मण्डल 4
मण्डल 2  मण्डल 1
प्रत्येक मण्डल में सूक्त संख्या डाल कर--
फलक २: मण्डल चिति में सूक्त
191    114
104    92
 87    75
 62    58
 43    191

इन अंकों में बहुत सममिति है। इनका विकर्णीय भेद १७ और २९ है। मण्डल [4+6+8+9] = 339, चिति का मेरुदण्ड; निचला भाग मण्डल [2+3+5+7] = 296; पद और शिर मण्डल [1+10] = 382; अंक 296 और 382 दोनों 339 से 43 दूरी पर हैं। ३३९ पूरी सूक्त संख्या १०१७ का एक तिहाई है।
अंक ३३९ सूर्योदय से सूर्यास्त तक आकाश में सूर्य के वृत्त के व्यास होते हैं। यह संख्या १०८ गुणा है। इसका अर्थ हुआ कि सूर्य और चन्द्रमा पृथिवी से क्रमशः लगभग १०८ गुणा निजि व्यास की दूरी पर हैं। आधुनिक ज्योतिष ने तो यह भी दिखाया है कि सूर्य का व्यास पृथिवी के व्यास से लगभग १०८ गुणा है।
नारायण प्रसाद 'बेताब'

नारायणप्रसाद 'बेताब' (१८७२ - १५ सितंबर, १९४५) प्रसिद्ध नाटककार थे।

परिचय

आदरणीय पं नारायण प्रसाद बेताब जी की लेखनी में मां सरस्वती साक्षात वास करती प्रतीत होती हैं, 
बुलंदशहर के एक कस्बे औरंगाबाद के समीप संवत् १९२९ में ब्रह्मभट्ट ब्राह्मण परिवार में उनका जन्म हुआ। बाल्यकाल से ही उन्हें तुकबंदी का शौक था। औरंगाबाद के पंडित श्लेषचंद वैद्य से उन्होंने पिंगल शास्त्र का ज्ञान प्राप्त किया और ये 'भूलना' लिखकर दंगलों में सुनाने लगे।
वैद्य जी के अतिरिक्त बेताब ने जनाब हकीम मो. खाँ साहब तालिब को उस्ताद मानकर उनसे भी उर्दू की शिक्षा प्राप्त की। साथ ही उन्होंने निजामी तथा कैफ साहब से पद-विन्यास-पद्धति तथा उर्दू न्यायशास्त्र सीखा।
छंद:शास्त्र की पुस्तक 'पिंगलखार' तथा आलोचना की दिशा में उन्होंने 'पद्य परीक्षा' नामक पुस्तक की रचना की। नये कवियों के पथप्रदर्शन के लिए बेताब ने 'प्रासपुंज' नामक पुस्तक लिखी। 'मिश्र बंधु प्रलाप' नामक पुस्तक में हिंदी नवरत्न में मिश्रबंधुओं द्वारा ब्रह्म भट्ट जाति पर लगाए गए लांछनों का युक्तियुक्त खंडन किया। यह पुस्तक अखिल भारतीय ब्राह्मण समाज की ओर से प्रकाशित हुई है।
१९०३ ई. में बेताब पारसी थियेट्रिकल कंपनी में कार्य करने के लिए बंबई चले गए। बंबई में एल्फ्रडे कंपनी ने इनके महाभारत, रामायण तथा जहरी साँप, गणेशजन्म, सीता वनवास नामक नाटकों को खेला। नाटकों के अतिरिक्त बेताब ने चलचित्रों में भी योग दिया है। 
बेताब प्रिंटिंग प्रेस का अनावरण 
१९१२ के आसपास पंडित जी ने बेताब प्रिंटिंग प्रेस खोली और विभिन्न पुस्तकों की रचना और प्रकाशन किया, यह प्रेस उनकी मृत्यु के पश्चात भानू प्रिंटिंग प्रेस के नाम से संचालित होती रही, जिसे उनके पुत्र भानू जी ने संचालित किया, भानू जी के मुम्बई प्रस्थान के बाद भानू जी के साले श्री राजकुमार जी और उनके भाई द्वारा इसे चलाया गया, 
२०१० के दशक में दुर्भाग्यवश यह प्रेस किसी अन्य को बेच दी गई, 
पटकथा लेखन 
१९३१ ई. में रणजीत फिल्म कंपनी के चित्र 'देवी देवयानी' के आपने संवाद तथा गीत लिखे। भारतीय फिल्म जगत् के सफल कलाकार पृथ्वीराज कपूर जोकि बेताब जी को अपना गुरु मानते थे, को पृथ्वी थियेटर्स के निर्माण में महत्वपूर्ण सहयोग दिया। मार्च, १९४४ में आपने पृथ्वी थियेटर के लिए 'शकुंतला' नामक नाटक लिखा। नाटकों की भाषा के संबंध में बेताब हिंदुस्तानी के पक्षपाती थे। इनकी हिंदुस्तानी एकदम उर्दू की ओर झुकी हुई नहीं होती थी परंतु उसमें यथास्थान संस्कृत हिंदी के भी काफी शब्द रहते थे। बेताब की भाषा मुहावरेदार तथा टकसाली थी। उन्होंने २४ नाटकों, ३७ फिल्मी कथाओं तथा ३८ अन्य पुस्तकों की रचना की है। १५ सितंबर १९४५ ई. को उनकी मृत्यु हुई।

ब्रह्मभटट शोध संस्थान कुचेसर (फोर्ट) बुलन्दशहर उत्तर प्रदेश

ब्रह्मभटट शोध संस्थान बुलन्द शहर द्वारा सन 2018 ई से पंडित नारायण प्रसाद बेताब जी पर शौध किया जा रहा है, इस संदर्भ में पंडित जी द्वारा रचित अनेकानेक पुस्तकों का संरक्षण और खोज का कार्य किया जा रहा है,
इच्छुक व्यक्ति जिनके पास पंडित नारायण प्रसाद बेताब जी का कोई साहित्य या संस्मरण हो तो वह ईमेल करें 
Code108india@hotmail.com